cyanic-selkie/wikianc huggingface dataset:
Tarasp
I middelalderen (fra og med 1000-tallet) var Tarasp et eget herskap, dvs. var eiendom av en egen friherre, som holdt til i borgen Tarasp. I 1464 ervervet habsburgerne dette herskapet. Området forble derfor under østerriksk forvaltning selv etter at habsburgerne i 1499 hadde gitt opp sitt krav på Engadin. Tarasp var dermed en østerriksk eksklave i Graubünden. Den tilfalt Sveits først fra og med riksdeputasjonsbeslutningen i 1803.
Tarasps befolkning er i motsetning til resten av Engadin katolsk. Dette kommer av det langvarige østerrikske overherredømmet. Derimot har befolkningen – til tross før østerriksks overherredømme og i likhet med resten av Nedre Engadin – vært overveiende retoromansktalende. Fremdeles er retoromansk kommunens eneste offisielle språk, selv om tysk siden 1980-tallet er i flertall. Ved folketellingen i 2001 anga 52 % tysk og 38 % retoromansk som morsmål.
Tsirkonmissilet
3M22 Zirkon også stavet som 3M22 Tsirkon (russisk: Циркон (ракета), NATO-kallenavn: SS-N-33) er et scramjet-drevet manøvrerbart sjømålmissil av typen kryssermissil for tiden under testing i Russland. Missilet kan oppnå en hastighet på mach 8 (9800 km/t) og har en skuddvidde på 400 km. Det kan avfyres fra land, sjø eller fra ubåter.
Historie
Missilet er en videreutvikling av HELA (Hypersonisk Eksperimentelt Flygende Fartøy) som er utviklet av NPO Masjinostrojenija og ble vist frem i MAKS-1995 Air Show.
Den 29. november 2021 skjøt en russisk fregatt i Kvitsjøen opp et hypersonisk Tsirkonmissil og traff et øvingsmål 400 kilometer unna, ifølge landets forsvarsdepartement
Design
Tsirkon er antatt å være en manøvrerbart, bevinget hypersonisk kryssermissil. Missilets første trinn er em motor med fast brennstoff som akselererer missilet til supersonisk hastighet. Deretter vil en scramjetmotor med flytende brennstoff øke hastigheten til hypersonisk hastighet.
Kampen om jerntronen
Kampen om jerntronen (2. del av boken med originaltittel A Game of Thrones) er den andre boken i fantasy-sagaen En sang om is og ild skrevet av George R.R. Martin. Boken ble utgitt i 2011 av Vendetta Forlag. Kampen om jerntronen er del to av bok èn i sagaen En sang om is og ild.
Handling
Kampen om jerntronen er del to av den første boken i serien En sang om is og ild. Første delen er I Vargens Tid og Kampen om jerntronen er neste del av den første boken. Det er samme preg på boken (måten den er skrevet på og måten vi følger hovedkarakterene våre) som I vargens tid. Boken starter rett på sak, etter der I vargens tid sluttet. I nord våkner en eldgammel ondskap, og i sør har en ny prins blitt unnfanget. Midt mellom dem står Lord Eddard Stark alene. Omringet av løgnere og fiender, må han ta avgjørelser som ikke bare setter familien hans i fare, men hele kongeriket.
Kongshavn
Mye har skjedd siden Lord Eddard Stark dro fra Vinterfall for å servere kongen som kongens hånd i hovedstaden Kongshavn. Hemmeligheter røpes, forrædere blir pekt ut, og ting er ikke som det skal være. Midt opp i alt er Lord Eddard Stark. Folk dør og andre lever. Spillet om jerntronen blir større, når man spiller Game of Thrones (tronespillet) enten lever man eller dør. Sansa Stark og Arya Stark er begge med i dette og opplever større vanskeligheter dager som går. Lady Catelyn Stark drar til Kongshavn for å finne ut mer informasjon om temaer angående sønnens (Bran) fall.
I Nord
Nesten alle Starkene unntatt Bran Stark og Rickon Stark (de to yngste sønnene) forlater Vinterfall.
Muren
Lausungen Jon Snø er med i Nattevakten som bemanner Muren, han har fått flere venner og brødre (innenfor nattevakten) og det går bedre med Snø. Siden så mye skjer med Stark-familien får Jon Snø vanskeligheter med hva han skal gjøre. Straffen for desertøring er døden og Jon Snø har noen valg og ta i boken Kampen om jerntronen.
Dvergen
Tyrion Lannister er en av karakterene vi følger i Kampen om jerntronen og han er på vei hjem fra Muren til Kongshavn der hans søster venter. Turen fra muren og hjem er en lang reise der mye skjer. Han møter mye farer og utfordringer på vei, mye skjer og vi leser om hva Tyrion opplever.
Rapides Parish
Rapides Parish er et fylke i den amerikanske delstaten Louisiana. Det ligger i de sentrale delene av staten og det grenser mot Grant Parish i nord, La Salle Parish i nordøst, Avoyelles Parish i øst, Evangeline Parish i sørøst, Allen Parish i sørvest, Vernon Parish i vest og mot Natchitoches Parish i nordvest.
Rapides Parish totale areal er 3,527 km² hvorav 102 km² er vann. I 2010 hadde fylket 131,613 innbyggere. Administrasjonssenteret ligger i byen Alexandria. Det ble grunnlagt i 1807 som et av Louisianas opprinnelige nitten fylker.
Kampen om jerntronen
Khaleesi
Daenerys Targaryen blir mer og mer vant til sitt nye folkeslag og blir en av dothraki-folket. Storebroren Viserys er sjalu og lei av at søsteren integrerer seg. Khaleesien blir gravid med Khal-Drogo som er hingsten som skal bestige verden.
Versjoner
Kampen om jerntronen er i både innheftet og bundet versjon. Den finnes også i sammensatt versjon med del èn av den første boken, som heter En sang om is og ild(innheftet)). Alt er utgitt av Vendetta Forlag.
Carl Dallago
Carl Dallago (født 13. januar 1869 i Bolzano, Østerrike-Ungarn (i dag Italia), død 18. januar 1949 i Innsbruck, Østerrike) var en østerriksk forfatter av blant annet reiselitteratur og naturfilosofi.
Liv
Dallago kom fra en kjøpmannsfamilie i Bozen. Etter å ha solgt sin fars virksomhet, tok han oppdrag som frilansskribent og jobbet for ulike nasjonalliberale, antiklerikale tidsskrifter, blant andre Der Scherer og Tiroler Wastl, så vel som det viktigste tirolske kulturtidsskriftet Der Brenner, som Ludwig von Ficker startet opp spesielt for ham.
Dallago var en radikal kritiker av borgerskapet, hvis medlemmer ble beskrevet av ham som filistere, samt den katolske kirken. Det ga ham status som "enfant terrible" i Tirols litterære krets i begynnelsen av det 20. århundre.
Fra 1922 til 1926 bodde han sammen med sin familie i Nago–Torbole ved Gardasjøen, hvor han skrev verkene Die rote Fahne og Die Diktatur des Wahns, hvor han kritiserte Mussolinis fascistiske regime.
Etter å ha vendt tilbake til Arzl i Nord-Tirol i 1932, var Dallago en overbevist motstander av nasjonalsosialismen, og søkte i stedet mot ideologisk sosialisme uten å engasjere seg i partipolitikk. I 1932 arbeidet han sammen med Werner Kraft, Werner von Trott zu Solz, Friedrich Punt og Josef Leitgeb som bidragsyter til tidsskriftet Der Sumpf, fra 1935 også for Neue Wege.
Dallago tok for seg filosofiske skrifter av Pierre Ramus, Laozi og Søren Kierkegaard.
Han døde av slag i Innsbruck i 1949 og er gravlagt i bydelen Mühlau i Innsbruck, ikke langt fra gravene til sin mesen Ludwig von Ficker og vennen Georg Trakl.
Surses
Surses (retoromansk) eller Oberhalbstein (tysk) er dalen til elven Gelgia (ret.) eller Julia (tysk) i den sveitsiske kantonen Graubünden. Surses utgjør også en egen krets i distriktet Albula. Dalens befolkning på 2500 innbyggere er overveiende retoromansktalende (53 %; surmiran-dialekten). 37 snakker tysk og 6 % italiensk. I dalens sydligste og høyest beliggende landsby, Beiva / Bivio, er italiensk eneste offisielle språk.
Dalen strekker seg i 36 kilometers lengde fra Casti / Tiefencastel, der Gelgia munner i Albula, og sydover opp til Albulafjellene. Dalen begynner med et upasserbart juv, Crap Ses (tysk Conterser Stein), som også har gitt opphav til dalens navn (som betyr «ovenfor steinen»). Veien fører her forbi juvet på dalens vestside. Dalen er grovt delt i to avsnitt, nedenfor (Sotgôt) og ovenfor (Surgôt) et bratt skogområde, som ligger mellom landsbyene Tinizong og Rona. Øverst i dalen fører noen viktige fjellpass sydover: Juliapasset til Engadin og det uutbygde Settimopasset til Val Bregaglia. På grunn av disse passene var Surses tidligere en veldig viktig transportakse mellom Chur (og St. Gallen samt hele Bodensjøområdet) og Nord-Italia.
De ni kommunene som ligger i Surses, er (nedenfra og oppover dalen):
Dalens areal er på 323 km². I dalen ligger en stor nasjonalpark.
Ignacio Martín Fernández
Ignacio Martín Fernández (født 12. januar 1990) er en argentinsk fotballspiller som spiller for den brasilianske klubben Clube Atlético Mineiro.
Angela Mortimer
Florence Angela Margaret Mortimer (født 21. april 1932 i Plymouth i Devon) er en tidligere britisk kvinnelig tennisspiller.
Hun vant perioden 1955–1961 totalt fire Grand Slam-titler, tre single- og en doubleturnering. Hun var blant de ti beste kvinnelige tennisspilleren i den perioden og i 1961 var hun ranket som verdensener. Mortimer spilte sin første singlefinale i en Grand Slam-turnering i 1955. Hun møtte Dorothy Knode fra USA i Franske mesterskapet som hun beseiret med 2-6, 7-5, 10-8. Samme år vant hun doublefinalen i Wimbledon sammen med sin landsmann Anne Shilcock.
Mortimer var med på det britiske Wightman Cup-laget i årene 1953, 1955–56 og 1959–1961. Hun var lagkaptein i perioden 1964–70. Angela Mortimer ble i 1993 tatt opp i International Tennis Hall of Fame.
Panpsykisme
Panpsykisme (av gammelgresk πᾶν pan «alt» og ψυχή psyche «ånd, sjel») er en antakelse om at alle ting har en form for mentalitet. Navnet stammer fra den ventetianske renessansefilosofen Francesco Patrizi da Cherso, men tankegangen kan spores tilbake til animisme.
Panpsykismen forekommer i en rekke ulike utforminger. Den eldste av disse, svært utbredt i antikkens og østlig filosofi, er den animistiske antagelsen at ikke bare dyr og planter, men også steiner og andre gjenstander er besjelet. Panpsykismen kan være monistisk, som i Spinozas nøytrale monisme og Berkeleys idealisme), eller den kan være dualistisk, som i Leibniz’ parallellisme.
Filosofer som Bergson, Teilhard de Chardin, Whitehead omfavnet panpsykismen, det samme gjorde psykoanalytikeren Carl Gustav Jung og genetikeren Sewall Wright. Etter årtusenskiftet har blant andre religionsfilosofen David Ray Griffin og bevissthetsfilosofene David Chalmers og Philip Goff forsvart panpsykismen.
I nyere varianter av panpsykisme oppfattes menneskesinnet som en høyt utviklet variant av et universelt fenomen. Talsmennene hevder at den materielle verden er i besittelse av forstadier til mentale egenskaper uten derved å anta at alt har en sjel.
The Pop Hits
The Pop Hits er et samlealbum av Roxette, utgitt 24. mars 2003.
«Opportunity Nox» og «Little Miss Sorrow» er nye låter til dette albumet. «Opportunity Nox» ble utgitt som singel og oppnådde en 11.-plass på den svenske singelisten.
Albumet har solgt 800 000 eksemplarer.
Theodor Kettmann
Theodor Kettmann (født 27. november 1938 i Besten ved Ankum i Tyskland) er en tysk katolsk prelat og emeritert hjelpebiskop i Osnabrück.
Prest
Etter Abitur fra gymnasiet i Cloppenburg studerte Theodor Kettmann teologi og filosofi i Frankfurt am Main og i Münster, og ble presteviet for bispedømmet Osnabrück den 1. februar 1964 av biskop Helmut Hermann Wittler. Deretter arbeidet han i sjelesorgen i Hamburg og i Fürstenau.
Hjelpebiskop i Osnabrück
Theodor Kettmann var biskoppelig vikar i bispedømmet Osnabrück, ansvarlig for feltene Caritas og sosiale tjenester samt for opplæringen av de permanente diakonert. Under vakansen mellom biskopene Ludwig Averkamp og Franz-Josef Bode i 1995 ledet han bispedømmet som bispedømmeadministrator i elleve måneder. Han var formann for bispedømmet Osnabrücks Caritas, og medlem av kommisjonene for ekteskap og familie og for veldedige spørsmål i Den tyske bispekonferanse.
Den 30. november 2011 innvilget pave Benedikt XVI Theodor Kettmanns avskjedssøknad av helsemessige årsaker. Han var da 73 år gammel. Imidlertid fortsatte han å tjene i bispedømmet Osnabrück til hans etterfølger Johannes Wübbe tiltrådte.
Episkopalgenealogi
Hans episkopalgenealogi er:
Kingston University
Kingston University er et universitet i Kingston upon Thames i den sørvestre delen av London i Storbritannia. Lærestedet ble opprettet i 1899 som et polyteknisk institutt og fikk universitetsstatus i 1992.
Rangeringer
Kingston University ble rangert som nummer 104 av 126 britiske universiteter på Complete University Guides liste for 2016 og som nummer 97 av 119 britiske universiteter på The Guardians 2016-liste.
I QS World University Rankings for 2014 rangerte universitetet som nummer 501-550 av verdens universiteter.
Fylkesvei 5024
Fylkesveg 5024 går mellom Dimmelsvik og Åkra i Kvinnherad kommune. Veiens lengde er 37,5 km uten fergestrekningene.
Íñigo López de Mendoza y Zúñiga
Íñigo López de Mendoza y Zúñiga  (født 1498, død 9. juni 1535 i Miranda de Ebro) var en av Den katolske kirkes kardinaler. Han var biskop av Burgos i Spania.
Han ble kreert til kardinal i mars 1530 av pave Klemens VII. Det var hans åttende konsistorium.
Kim Myung-jin
Kim Myung-jin (født 10. februar 1971 i Seoul) er en sørkoreansk rullestolcurlingspiller. Han har en VM-sølvmedalje fra 2008 og sølv i Paralympics 2010 som fremste meritter, og har spilt på det kinesiske landslaget siden 2004.
Han er funksjonshemmet på grunn av en ryggmargsskade han fikk i en ulykke. Han begynte først med rullestolbasketball, men på grunn av belastningen på kroppen måtte han bytte idrett, og begynte med rullestolcurling i 2002 da han startet en rullestolcurlingklubb med støtte fra Wonju Severance Christian Hospital.
Han er gift og har ett barn.
Idrettskarriere
Kim var treer ved VM i rullestolcurling 2004, som var hans første VM. Her kom Sør-Korea på 11.-plass. Året etter var han igjen treer, i VM i rullestolcurling 2005, der det sørkoreanske laget kom på 7.-plass. Samme plassering fikk de også i VM i rullestolcurling 2007.
I VM i rullestolcurling 2008 spilte Sør-Korea seg fram til finalen, men tapte finalen 3-5 mot Norge, og endte på 2.-plass. Også i Paralympiske vinterleker 2010 i Vancouverspilte kom de seg til finalen, men denne gangen tapte de 7-8 for Canada, og kom med det på 2.-plass.
Lewis Irving
Lewis Irving (født 10. november 1995) er en canadisk freestylekjører.
Han representerte Canada under Vinter-OL 2018 i Pyeongchang, hvor han ble utslått i kvalifiseringen i hopp.
Under Vinter-OL 2022 i Beijing, ble han utslått i kvalifiseringen individuelt og tok bronse i mikslagkonkurransen.
Avoyelles Parish
Avoyelles Parish er et fylke i den amerikanske delstaten Louisiana. Det ligger i de sentrale delene av staten og det grenser mot La Salle Parish og Catahoula Parish i nord, Concordia Parish i nordøst, West Feliciana Parish i øst, Pointe Coupee Parish i sørøst, St. Landry Parish, Louisiana i sør, Evangeline Parish i sørvest og mot Rapides Parish i vest.
Avoyelles Parish totale areal er 2 242 km² hvorav 86 km² er vann. I 2010 hadde fylket 42,073 innbyggere. Administrasjonssenteret ligger i byen Marksville.
Allround-VM på skøyter 2013 - sammenlagt kvinner
Oppretter Allround-VM på skøyter 2013 - sammenlagt kvinner Kun de 8 beste fikk gå 5000 meteren.
Juan García de Loaysa
Juan García de Loaysa (født 1478, død 22. april 1546) var en av den katolske kirkes kardinaler. Han var biskop av Osma i Spania.
Han ble kreert til kardinal i mars 1530 av pave Klemens VII, med Santa Susanna som tittelkirke. Det var hans åttende konsistorium.
Brunt ringfly
Brunt ringfly (Cosmia contusa) er en sommerfugl som tilhører familien nattfly (Noctuidae). Den er bare kjent fra Telemark i Norge.
Utseende
Et middelsstort (vingespenn 27 – 33 mm), middels kraftig, brunt nattfly. Forvingen har markert spiss, men ytterkanten er ikke innbuktet. Den er lys brun med utydelige tegninger – to lyse tverrlinjer er gjerne det tydeligste. Nyremerket er utydelig, nesten helt delt på midten. Bakvingen er lyst gråbrun.
Levevis
Arten finnes i solåpne, varme blandingsskoger med innslag av osp (Populus tremula), som er larvenes næringsplante. De utvikler seg på sammenspunne skudd i mai – juni. Arten overvintrer som egg. De voksne sommerfuglene flyr i juli – august.
Utbredelse
Brunt ringfly har en oppdelt utbredelse. Den finnes i Telemark og i det sørøstlige Finland, i det østlige Mellom-Europa og i et område i Øst-Asia som strekker seg fra Mongolia til Amur- og Ussuri-områdene. I Norge ble den først oppdaget i 1983, og den er bare kjent fra kommunene Porsgrunn, Drangedal og Kviteseid i Telemark. Den norske bestanden er etter all sannsynlighet en varmetidsrelikt som lever igjen fra en tidligere, varmere periode.
Chausey
Chausey (fransk: Îles Chausey) er en gruppe av små franske øyer, holmer og berg utenfor kysten av Normandie i den engelske kanal. Den største heter Grande île, «den store øya», på 0,45 km2 eller 45 hektar. Den ligger 17 km fra Granville på det franske fastlandet og utgjør en fjerdedel i kommunen Granville i départementet Manche. Chausey ligger sør for Guernsey og Jersey, og geografisk utgjør de en del av kanaløyene, men ettersom kanaløyene er under britisk jurisdiksjon og Chausey er en del av Frankrike, omtales de vanligvis ikke i denne konteksten. Det er heller ingen fast transportforbindelse mellom Chausey og de andre kanaløyene.
Det er mellom to og fire fergeavganger mellom Chausey og Granville, avhengig av sesongen. Hummer og sjømat er en viktig del av næringslivet. De nå nedlagte steinbruddene eksporterte granitt, blant annet til byggingen av Mont-Saint-Michel. Hovedøya har en liten bofast befolkning, 30 i 1999, som hadde minsket til 11 i 2014, men antallet vokser til rundt 50 eller mer om sommermånedene som betjener rundt 200 000 turister.
Øygruppen
Grande Île, den største øya, er 1,5 km lang og 0,4 km bred på det meste. Tidevannsforskjellen mellom flo og fjære noen ganger på hele 14 meter, slik at mange øyer slik med letthet kan forsvinne to ganger i døgnet. Det er rundt regnet 150 småøyer, eller kanskje hele 365 om hver eneste lille holme og skjær skal medregnes ved fjære sjø, men bare 52 ved høyvann.
Chausey består av følgende øyer:
Stedsnavn
Øyenes stedsnavn er første gang dokumentert i formen Calsoi i 1022-1026 (insula que dicitur Calsoi) og som Chausie i 1322. Endelsen -ey i navnet Chausey er vanligvis tolket som fra norrønt i betydningen «øy», og som finnes tilsvarende i Jersey, Guernsey, Alderney, men også i fjernliggende øyer som Anglesey og Orkney. Første ledd i navnet er vanskeligere å tolke. François de Beaurepaire søkte et fellesgermansk element augia (forstått som det urgermanske *agwjō > *aujō), som er spredt langs kysten av Gallia. Støtte for forklaringen i elementene Cals- > Chaus- er ikke funnet i norrønt, men kan formodes å være beslektet med elementet Chols- i engelske Cholsey i Berkshire, som var en øy nær Themsen og har betydningen «Ceols øy», hvor Ceol var et angelsaksisk personnavn. Det er mulig at det norrøne elementet -ey forsterket et eksisterende førgermansk element.
Slash
Slash (født Saul Hudson 23. juli 1965) er en britisk-amerikansk musiker, best kjent som gitarist i Guns N' Roses og supergruppa Velvet Revolver.
De tidlige årene
Saul Hudson, mest kjent under artistnavnet Slash, ble født 23. juli 1965 i Hampstead, London (England). I midten av 1970-årene flyttet Saul til sin bestemor i Stoke-On-Trent der han bodde til han fylte seks. Som ung fikk han en interesse for sykling og drev en del med dette sammen med en vennegjeng. Sammen med sin mor flyttet han senere til Los Angeles, California i USA. Der begynte han på Beverly Hills High School, blant annet sammen med den kommende filmstjernen Nicolas Cage og sangeren Lenny Kravitz. Kravitz ble en god venn av ham, og de har jobbet sammen ved flere anledninger siden. Han gikk også sammen med Dave Kushner som han nå spiller sammen med i Velvet Revolver.
Arbetarpartiet (Sverige)
Arbetarpartiet er et svensk politisk parti med sete i Umeå. Partiet ble dannet i, ved at nesten hele Västerbottens-distriktet av Rättvisepartiet Socialisterna brøt ut av det tidligere moderpartiet. Partiet driver avisen Veckans Nyheter og har et ungdomsforbund, Socialistisk Ungdom. Partiet gir også ut et lokal skrift i Umeå som heter Umebladet.
Slash
De tidlige årene
Det første strengeinstrumentet han fikk var en gammel gitar av sin bestemor. Han ble snart flink på gitaren og tok spilletimer, men han ønsket helst å lære seg ting selv. Han sluttet etter hvert på skolen og deltok på en spilleprøve der vinneren skulle være sologitarist i glamrock-bandet Poison. Slash gjorde det godt på prøven, men helt i sluttfasen ble han slått ut av C. C. DeVille. Etter dette var han med i flere småband som Road Crew og Black Sheep. I sin tidligere karriere ble han en del påvirket av artister som Aerosmith, Queen, The Rolling Stones, Jimi Hendrix og Jeff Beck.
NM i hopp uten tilløp 1985
NM i hopp uten tilløp 1985 var en del av NM i friidrett 1985.
Slash
Guns N' Roses
Da Hollywood Rose-gitarist Chris Weber sluttet i bandet og flyttet til New York slo medlemmer fra bandene Hollywood Rose og L.A. Guns seg sammen og startet bandet Guns N' Roses. På en av bandets første spillejobber kunne ikke gitarist Tracii Guns og trommeslager Rob Gardner stille. Da spurte Axl Rose Slash og Steven Adler om de kunne vikariere for dem. Dette var først ment som en midlertidig løsning, men de to ble etterhvert faste medlemmer av bandet.
Arbetarpartiet (Sverige)
Politikk
Partiet betegner seg selv som et demokratisk sosialistisk parti hvor det viktigste arbeid skjer i de 1,460 dagene mellom valgene. Partiet vil etablere seg som en anerkjent del av arbeiderbevegelsen – i en stridbar sosialistisk retning. Målsettingen er å bygge opp et nytt landsomfattende arbeiderparti som kjemper for demokratisk kontroll over de store bedriftene og bankene som dirigerer økonomien.
Slash
Guns N' Roses
I begynnelsen tjente bandet pengene sine på å spille på barer og utesteder, først og fremst med coverlåter. De skrev også låter som «Back Off Bitch» og «Move to the City» på denne tiden, men ingen av disse var med da de i 1987 ga ut debutalbumet Appetite for Destruction. I begynnelsen var ikke albumet spesielt kjent, noe som derimot snudde helt da MTV begynte å spille musikkvideoen til «Sweet Child o' Mine». Albumet ble plutselig en voldsom hit. Sammen med låter som «Welcome to the Jungle» og «Paradise City» ble dette en gedigen suksess for Guns N' Roses, og fansen ventet utålmodig på neste utgivelse. Appetite for Destruction holder per i dag tittelen som verdens mestselgende debutalbum med over 10 millioner solgte enheter.
Hugh McDonald (musiker)
Hugh «Huge» John McDonald (født 28. desember 1950 i Philadelphia i Pennsylvania) er en velkjent studiomusiker og bassist. Før han kom til Bon Jovi spilte han i mange år bass i David Bromberg Band, turnerer mye på verdensbasis, og spiller på mange Bromberg album. Han har spilt med mange artister både live og i studio, og har spilt inn med Willie Nelson, Richie Sambora, Steve Goodman, Ringo Starr, Bon Jovi, Lita Ford, Michael Bolton, Cher, Alice Cooper, Jon Bon Jovi, Ricky Martin, med flere.
NM i hopp uten tilløp 1985
Mesterskapet ble arrangert i Verdal 10. mars.
Hugh McDonald (musiker)
McDonald arbeider for tiden med Bon Jovi og har gjort det helt siden Alec John Such forlot bandet etter at Cross Road ble utgitt i 1994, men er fortsatt sett på som et «uoffisielt» medlem av Bon Jovi. Selv om han spiller inn plater med bandet i studio og fremfører live på scenen og under publisitetsforestillinger er McDonald utelatt publisitetsbilder og plateomslag. Han vises i enkelte sangvideoer, men ikke i andre. Medlemmene sier de er enige om å aldri offisielt erstatte tidligere bassist Alec John Such. Da Bon Jovi i 2018 ble innvotert i Rock and Roll Hall of Fame, ble både McDonald og Such hedret.
Slash
Guns N' Roses
I 1988 ble Slash amerikansk statsborger. Nå surfet bandet på medgangsbølgen etter Appetite for Destruction. Etter å ha vunnet sin andre pris for kvelden under American Music Awards i 1990 stavret Slash og Duff McKagan seg opp på scenen, åpenlyst beruset og med sigarett i munnen. Slash bannet opptil flere ganger under sin 20 sekunder lange tale, og denne talen var med på å stemple Slash og resten av Guns N' Roses som rebeller.
Arbetarpartiet (Sverige)
Politikk
Partiets medlemmer har historisk drevet politikk som støtter bedrede arbeidsvilkår for ansatte innen helsevesen, skole, barne- og eldreomsorg. I årene 2000, 2001 og 2005 samarbeidet partiets medlemmer med personale innen eldreomsorgen i Umeå om fire bølger av advarselsstreiker mot nedskjæringer. Partiet har også profilert seg i byplanleggingstemaet. Ved valget i 2010 var partiets viktigste tema en satsing på grønn industriell produksjon. Dette førte til at partiet gikk imot kommunens satsing på å bli Europas Kulturhovedstad i 2014. Etter valget i 2010 har spørsmålet om grønn industriell produksjon vært et tilbakevendende innslag i partiets politikk.
Hugh McDonald (musiker)
Tilfeldigvis var McDonald en av studiomusikerne som spilte Bon Jovis originale første demo for sangen «Runaway». Da sangen ble en lokal hit, Jon Bon Jovi samlet hans nåværende band uten McDonald. Han har også dukket opp på Jon Bon Jovis soloalbum Destination Anywhere og ble en del av Jon backinggruppa, «The Big Dogs».
Slash
Guns N' Roses
I 1991 la de ut på en 28-måneders verdensturné etter å ha gitt ut det etterlengtede separerte dobbeltalbumet Use Your Illusion I og Use Your Illusion II. På denne turnéen spilte de blant annet med Metallica.
Hugh McDonald (musiker)
McDonald har vært gift to ganger. I 1996 giftet han seg med sin mangeårige samboer Nancy, men skilte seg noe senere. I 2004 giftet han seg igjen, denne gangen med Kelly, en hestetrener fra New Jersey.
Arbetarpartiet (Sverige)
Valgresultat
Arbetarpartiet er registrert i valg under valgbetegnelser "Demokratiska Sekulära Socialister Arbetarpartiet". Partiet fikk 2 995 stemmer (3,50 %) i Umeå kommunevalg i 2022 og ble innvalgt i Umeå kommunestyre med to mandat. Partiets representanter har vært innvalgt i Umeå kommunestyre siden 1991, under ulike valgbetegnelser. Arbetarpartiet stilte ikke opp i riksdagsvalget i Sverige 2018.
Slash
Guns N' Roses
På de kommende albumene viste de en tendens til skiftende musikkstil. The Spaghetti Incident? fra 1993 var det siste albumet Slash var med på. Han distanserte seg gradvis fra bandet akkurat som de tidligere bandmedlemmene Steven Adler og Izzy Stradlin hadde gjort. Han stiftet bandet Slash's Snakepit, som inkluderte to fra Guns N' Roses. Det var gitarist Gilby Clarke og trommeslager Matt Sorum. De ga ut albumene It's Five O' Clock Somewhere og Ain't Life Grand.
Hugh McDonald (musiker)
McDonalds barndommensinspirasjon var Paul McCartney.
Slash
Guns N' Roses
Den 30. oktober 1996 sluttet Slash offisielt i Guns N' Roses.
I 2012 ble han innlemmet i Rock and Roll Hall of Fame som medlem av Guns N' Roses, og i 2016 var han offisielt tilbake i bandet, sammen med Duff McKagan.
Tiden etter Guns N' Roses
Etter bruddet spilte Slash en del sammen med andre store artister som Michael Jackson og Ozzy Osbourne. Han var også med på Freddie Mercurys minnekonsert i 1992, hvor han spilte Tie Your Mother Down sammen med Queen og Joe Elliot. Slashs Snakepit ble tatt opp og sluttet av igjen flere ganger før det offisielt sluttet i juli 2001. Det var året etter de lagde sitt andre album, Ain't Life Grand. Han spilte mange konserter som gjesteaktør og ble ikke ordentlig medlem i et band igjen før han sluttet seg til sine gamle bandkollegaer Duff McKagan og Matt Sorum.
Velvet Revolver
Velvet Revolver begynte som et av mange prosjekter for å stable et band på føttene og utviklet seg til å bli en av de største rockegruppene vi har i dag. Den nokså ukjente gitaristen Dave Kushner og vokalisten Scott Weiland som folk kjenner som frontfigur i Stone Temple Pilots, sluttet seg til bandet. De ga ut albumet Contraband i juni 2004 før de la ut på en 19-måneders lang turné. De spilte også i Oslo den 13. august 2004 på Øyafestivalen. Bandet vant en Grammy-award for albumet som til dags dato har solgt litt over 3,5 millioner eksemplarer. De ga også ut albumet Libertad i 2007. De var i gang med dette albumet da de måtte avlyse sin opptreden på Quartfestivalen 2007. Slash returnerte til Quartfestivalen i 2009 med profilerte musikere, blant andre Ozzy Osbourne, Ronni Wood og Fergie.
Scott Weiland ble sparket fra Velvet Revolver på grunn av dopmisbruk og manglende evne til å fenge fansen. Resten av medlemmene i Velvet Revolver leter fortsatt etter en ny vokalist.
Gitarer
Slash er mest kjent for å bruke Gibson Les Paul-gitarer. Disse gitarene ble designet av den amerikanske jazz- og pop-gitaristen Les Paul (Lester William Polsfuss) og er produsert av Gibson Guitar Corporation. En av Les Paul'ene Slash bruker mest er nok Gibson Les paul 56'Goldtop. Etter hvert gav Gibson ut en Slash-modell av Les Paul, hvor Slash fikk legge inn detaljer han selv likte. Slash bruker alle slags Les paul-gitarer, alt fra Studio til standard. Hans første Les Paul var faktisk en håndlaget kopi.
Urseren
Urseren (også Ursern, Urserental) er en alpedal som utgjør den høyest beliggende delen av den sveitsiske kantonen Uri. Dalens elv er Reuss med sine kildeelver. Dalen begrenses gjennom Uri-Alpene (3630 moh. i Dammastock) i nord og vest og av Gotthardmassivet i syd. Den eneste forbindelsen nedover til Uri er gjennom et trangt og bratt juv i nord, Schöllenenschlucht, som det lenge var veldig vanskelig og farlig å passere. Derimot er Urseren gjennom tre fjellpass lett tilgjengelig fra andre regioner: Furkapasset i vest fører til Goms i den tysk/franskspråklige kantonen Wallis; St. Gotthard-passet i syd fører til Valle Leventina i den italienskspråklige kantonen Ticino; og Oberalppasset i øst fører til den retoromanskspråklige dalen Surselva i Graubünden. Alle fire forbindelsene er i dag godt utbygget med både vei og jernbane, delvis med tunneler.
I Urseren ligger tre kommuner med tilsammen 1600 innbyggere. Nedenfra og oppover dalen (fra øst til vest) er dette:
Tradisjonelle næringsgrener var fehold med seterdrift samt varetransport over Gotthardpasset. På 1900-tallet fikk turismen økende betydning. Per 2000 hadde Urseren om lag 1800 gjestesenger.
Historie
Urseren hørte i den tidlige middelalderen under klosteret Disentis, som lå på andre siden av Oberalppasset. På 900-tallet ble Urseren befolket av retoromaner via Oberalppasset og på 1100-tallet av walsere (tysktalende utvandrere fra Wallis) via Furkapasset. Den retoromanske befolkningen har med tiden gitt opp sitt språk til fordel for tysk. Befolkningen var nokså autonom. Den samlet seg hvert år på en åker ved Hospenthal bl.a. for å velge en representant for dalen (Talammann).
På det verdslige plan var Urseren først (fra 1232) underlagt grevene av Rapperswil, senere huset Habsburg (fra 1283) og til slutt kantonen Uri (fra 1317). Urseren bevarte imidlertid under alle disse herskerne en stor grad av selvstendighet. Denne ble bekreftet gjennom at dalen ble riksumiddelbar i 1382. Uri forsøkte lenge å utvide sin maktposisjon i dalen for å kunne kontrollere hele ruten over St. Gotthard-passet. 1410 inngikk Urseren og Uri en «evigvarende kontrakt», som innebar at Urseren ble en del av det sveitsiske edsforbund, at Uri overtok Urserens ytre styre, men at Urseren beholdt indre selvstyre.
I Den helvetiske republikk ble Urseren i 1798 tilsluttet den nyopprettede kantonen Waldstätte. Da denne kantonen, sammen med republikken, ble avviklet allerede i 1803 i forbindelse med at edsforbundet gjenoppsto i fornyet utgave, ble Urseren en del av kantonen Uri.
Jeg (filosofi)
Jeg-et eller selvet betegner opphavspersonen til en talehandling, til dels brukt ensbetydende med subjekt – et unikt, autonomt, selvbevisst og handlende individ –, til dels med snevrere betydninger.
Begrepet jeg har blitt tillagt forskjellige betydninger av forskjellige filosofer, som grovt kan deles i tre forståelser:
Mens mange filosofer har brukt begrepene jeg og selv synonymt, har andre sett på dem som ulike størrelser. I så fall forstås selvet gjerne som jeg-et som er seg selv bevisst.
Resonans
Resonans er i fysikken en egenskap et system kan ha til å svinge med maksimal amplitude med en ytre svingningskilde ved en bestemt frekvens. Denne frekvensen kalles systemets egenfrekvens. Når et slikt system påvirkes av ytre periodiske impulser med en frekvens lik eller nær systemets egenfrekvens, vil systemet svinge med høyere amplitude enn ved andre frekvenser.
Svingekretser
Det finnes mange svingekretser der energien i svingningene skifter mellom to former. Avhengig av dimensjoner på elementene i svingekretsen får den sin bestemte resonansfrekvens :
Eksempler på resonans
Et enkelt eksempel på resonans er en huske. Når du dytter et barn på en huske har du flere valg:
Dersom du plotter kraft-tilførselen som en funksjon av tid vil det se ut som (a). Det er imidlertid langt enklere matematisk å arbeide med et system der energien tilføres som en kraft som følger en sinusbølge (b). Til slutt viser (c) hvordan husken utslag øker for hver krafttilførsel.
I praksis vil ikke huskens utslag øke i all evighet. Uansett hvor lenge vi dytter, vil vanligvis ikke barnet begynne å snurre rundt husken. I reelle systemer vil vi som regel ha en dempning, dvs. en del av systemets bevegelsesenergi går over i en annen eneregiform, som for eksempel varmeenergi. For at amplituden skal øke må systemet hele tiden tilføres mer energi enn den som blir tapt på grunn av dempningen.
Åroselva
Åroselva er et lavlandsvassdrag med nedbørfelt på 114 km², og det største vassdraget i Asker kommune i Viken. Elva starter som Grodalselva og renner ut fra Kistefossdammen i Heggedal til utløpet i Indre Oslofjord ved Åros.
Resonans
Andre eksempler på resonans
Et krystallglass kan knuse når operasangerinnen tar en kraftig og høy tone. Glasset tar opp energi fra lydbølgene og beveger delene av glasset som svingninger inntil svingningene blir så store at glasset knuser. Sangerinnen må treffe tonen som er identisk med glassets egenfrekvens og holde den, siden en liten endring i frekvensen vil føre til at glassets frekvens kommer i motfase med lydbølgene. Da vil glassets svingninger dempes og dermed unngå å knuse.
Åroselva
Berggrunnsmessig tilhører Årosvassdraget Oslofeltet med drammensgranitt og kambrosilurbergarter. Det meste av feltet ligger under marin grense, som her er rundt 200 moh. Kalkstein/fyllitt og mye marint materiale gir god pH og høy bufferkapasitet. Vassdraget blir tilført både kloakk og jordbruksavrenning, i tillegg til den naturlige næringsrike avrenningen. Liten sommervannføring er et problem i Åroselva.
Resonans
Andre eksempler på resonans
Et annet eksempel på resonans er radiomottak. En radio plukker ut en frekvens ved hjelp av en spole- kondensator- krets som har samme egenfrekvens som den aktuelle radiofrekvensen.
I en lineær elektromotor kan man oppnå høy effekt med en liten motor ved å la den elektriske kraften være i resonans med et stempel- fjær- system.
Åroselva
I begynnelsen av den industrielle utviklingen ble det bygd flere dammer i Åroselva. Den lakseførende strekningen ble mindre og fisket gikk sterkt tilbake. Røyken og Åros JFF (NJFF) startet utsetting av laks og sjøørret tidlig på 1970-tallet. Mellom 2,000 og 10,000 settefisk (smolt) er satt ut årlig. I 1983 fikk Norcem pålegg om å sette ut 2,000 laksesmolt og 1,000 sjøørretsmolt i vassdraget som følge av uttak av industrivann. I perioden 1960-83 var fangstene av laks og sjøørret 50-200 kg/år; i 1984 400 kg og i 1987 912 kg.
Resonans
NMR
NMR (Nuclear Magnetic Resonance, Norsk: Kjernemagnetisk resonans) er et fenomen atomkjernens magnetiske egenskaper. Ved bestråling av radiobølger av samme frekvens som kjernens egenfrekvens absorberes strålingen og vi sier at kjernen resonerer. NMR benyttes i NMR-spektroskopi til å gi informasjon om atomenes nabolag, som man så kan bruke til å finne molekylets struktur. NMR er grunnlaget for MRI, som er en teknikk for å fremstille bilder av kroppsvev hos mennesker og dyr.
Åroselva
Fram til 1989 var lakseførende strekning 3 km fra sjøen til Lingsomdammen. Etter riving av dammen kan laksen gå opp 11 km til Fabrikkdammen. I 1994 ble det registrert gyting og årsyngel av laks helt oppe ved Fabrikkdammen; en tidligere lakseførende strekning som har vært stengt i årevis, er nå restaurert. Dette er positivt for produksjonen av laks og sjøørret i vassdraget.
Resonans
Akustisk resonans
Musikkinstrumenter utnytter resonansen. En gitarstreng som spennes opp fritthengende er knapt hørbar, men gir tydelig lyd på en gitar. Resonanskassen gir hvert instrument sin spesielle klang.
Åroselva
Etter at Drammenselva og Lierelva ble infisert med Gyrodactylus salaris, var Åroselva siste naturlig reproduserende lakseelv i Buskerud. Åroselva har stort produksjonspotensiale, og tiltak mot erosjon og utslipp til vassdraget kan bedre forholdene både for laks og sjøørret. Det viktigste for Åroselva når det gjelder laks og sjøørret, er å sikre minstevannføring og å arrangere lokkeflommer i tørre perioder om sommeren (Garnås og Eken 1990).
Resonans
Akustisk resonans
Det samme med pipeinstrumenter: Lengden på luftsøylen som vibrerer bestemmer tonen, mens form og vidde gir klang og klangfarge.
En spent streng vil ha en resonansfrekvens som er direkte relatert til dens masse, lengde og spenning. Bølgelengdene som vil skape resonans (forutsetter at strengen er festet i begge ender) er gitt ved
Åroselva
Med hensyn til vannuttak fra elva, har Norcem avviklet fabrikken på Slemmestad.
Resonans
Akustisk resonans
der n = 1,2,3... og L er strengens lengde. Første resonans vil altså ha bølgelengde 2L. Frekvensene er gitt ved:
Høyere spenning og kortere strenglengde øker resonansfrekvensene.
På et piano vil bruk av sustain-pedal fjerne demper-filt mot strengene som ikke har nedtrykket tangent. Da vil alle strengene i pianoet kunne svinge med. Strengene som er satt i sving med tangentene vil overføre noe energi til andre strenger som har resonans med høyere harmoniske frekvenser, slik at pianoet virker kraftigere.
Tacoma Narrows Bridge
I mange fysikkbøker presenteres Tacoma Narrows Bridge som et klassisk eksempel på resonans, der broen falt sammen fordi den hadde samme egenfrekvens som den turbulente vinden rundt broen og fordi broen manglet dempningselementer som kunne ta opp svingeenergien. Dette er en overforenkling, og det er mer korrekt å si at broen brøt sammen som et resultat av selv-eksiterende krefter fra et aeroelastisk fenomen som kalles flutter.
Sprowston
Sprowston er en liten by og verdslig sogn i distriktet Broadland i Norfolk i England. Den grenser til Heartsease i øst, Mousehold Heath og forstaden New Sprowston i sør (i Norwich), Old Catton i vest, og til åpne landbruksområdene til Beeston St Andrew i nord. I henhold til folketellingen i 2011 har byen og sognet en befolkning på 14 691 innbyggere.
Concordia Parish
Concordia Parish er et fylke i den amerikanske delstaten Louisiana. Det ligger i de sentrale delene av staten og det grenser mot Tensas Parish i nord, West Feliciana Parish i sørøst, Pointe Coupee Parish i sør, Avoyelles Parish i sørvest og mot Catahoula Parish i vest. I øst utgjør elven Mississippi grense mot delstaten Mississippi.
Sprowston
Sprowston var det største sognet i Norfolk og det mest folkerike området i distriktet Broadland før den ble en by i 2011. I dette året valgte Sprowston endre statusen fra en sogneråd til et byråd, men ikke å ha en ordfører.
Concordia Parish
Concordia Parish totale areal er 1 939 km² hvorav 137 km² er vann. I 2010 hadde fylket 20,822 innbyggere. Administrasjonssenteret ligger i byen Marksville. Det ble grunnlagt i 1807 som et av de opprinnelige nitten fylkene.
Sprowston
Man kan spore Sprowston tilbake til minst 1000-tallet da landsbyen ble nevnt i Domesday Book for 1086, da stavet som Sprowestuna. Navnet er angelsaksisk og har betydning «Sprows bosetningen/gård». Sprow er et skandinavisk mannsnavn. Byen har tre kirker: sognekirken St Mary and St Margaret's, og St Cuthbert's, som begge tilhører den engelske kirke. Den tredje kirken tilhører metodistene. Det er også et kapell, Gage Road Chapel. Den tidligere herregården Sprowston Hall er nå et hotell og en golfklubb, Sprowston Manor Golf Club.
Sea Sled
Sea Sled er en unik båttype utviklet i Nord-Amerika som en krysning mellom en katamaran og en enkeltskrogsbåt med en omvendt V-formet «tunnel» som sluttet mot akterspeilet. På norsk er betegnelsen, selv om båttypen er dårlig kjent i Norge, «sjøslede». Båttypen var populær i mellomkrigstiden.
Sjøslede
Fra siden så båten ut som en slede med rette sider, derav betegnelsen Sea Sled, og forfra som en katamaran med to parallelle kjøler, men bakfra et fast akterspeil hvor det var montert to overflatepropeller. Overflatepropellen arbeider med den underste delen i vannet med navet i vannflaten for å gi stor skyvekraft i møte med minimal vannmotstand. Prinsippet bak båttypen, som kan minne om en båt med V-skrog som er delt og snudd før man setter delene sammen, er å fange luften med den omvendte V-bunnen. Dette gir en løfteeffekt som løfter skroget opp på vannflaten og dermed reduserer vannmotstanden. Luften blir presset ned i vannet så snart tunnelen sluttet.
Historie
I Pictou, Nova Scotia i Canada satt båtbyggeren Albert Hickman en aften da han så en flatbotning (den norske betegnelsen for flatbunnet pram) rodd av en unggutt på St. Lawrence. Synet inspirerte ham til å gruble på om man kunne skape en høyhastighetsbåt som den gang het auto-boat, hydroplan-båter med flypropellmotor, på flat bunn. Ved århundreskiftet (1900-1901) hadde ambisiøse båtbyggerne og båtklubber utviklet de første speedboats, høyhastighetsbåter, for å være raskest mulig i vannet. Med deplasementsskrog medførte det et behov for den sterkeste motoren som var tilgjengelig. Men planeeffekten, hvor båten skulle «planere» eller gli på sitt plan, ble oppdaget på 1800-tallet. Med flatt plan på skroget vil båten trykke ned vannet under fart og dermed løfte seg opp mot vannflaten. Dermed kunne man oppnå høyere fart med mindre motorstyrke.
Wright-brødrene, som fløy det første flyet under kontrollert flygning i 1903, startet de første eksperimentene med utvikling av en flybåt i 1907 i Dayton, Ohio, hvor de ville kombinere planeeffekten med flypropellmotordrift for take-off og landing på vann. En bivirkning av dette var autoboats, den første i USA var «Vida May IV» bygd av Stearns-brødrene i Bridgeport, Connecticut. Hickman fulgte etter ved å montere en flypropellmotor på sin båt døpt «Viper», basert på flatbotningen. Etter de første testforsøkene gav dette lovende resultater. For å få bedre stabilitet under seilas skulle sjøsprøytene motarbeides med såkalte luft-plater. Etter at dette var gjort på «Viper II» oppdaget han løfteeffekten som oppsto ved å «fange» luften under en flat overflate. Han gikk bort fra flypropelldrift til fordel for innenbordsmotor, men med overflatepropeller og sideror med båten «Viper IV» i 1909-1911.
Med basis i «Viper IV» utviklet Hickman et nytt konsept basert på et innvendt V-skrog, hvor man delte en båt med V-skrog på langs og snudde delene så et hult V oppsto som en tunnel med åpning i baugen. Baugen fikk også den største bredden i skroget som slankes mot akterspeilet hvor det var montert sideror og to overflatepropeller. Den første sjøsleden ble sjøsatt i 1914. Hickman var den første konstruktøren som klarte å utvikle et fartøy som kunne utnytte bakkeeffekten, ved å generere løft gjennom en «luftpute» mellom skroget og vannflaten. Hickman vant seg ikke bare berømmelse, men også salgsrettigheter ved å gi flere båtbyggerfirmaer lisensrett, som Wood & McLure i West Mystic, Connecticut, Murray & Tregurtha og J M Densmore Co i Atlantic, Massachusetts i USA.
En 32-fots sjøslede med to 25 hk motorer klarte 64 km/t mens en sjøslede på 55 fot oppnådde 88 km/t. Utover 1910-tallet satte sjøsledene rekord etter rekord, en sjøslede på 54 fots lengde tilbakela 200 nautiske mil i røft vann på gjennomsnittlig 61 km/t. Med de kraftige flymotorene innsatt som innenbordsmotor (samtlige motorer var plassert akterut i båten) var enda større hastigheter mulig, minst 98 km/t var oppnådde med 55-fots sjøsleden. Flere sjøsleder hadde en karriere som racerbåter, som «Orlo III» eid av Hickman for den amerikanske Gold Cup i 1920, men til tross for den imponerende hastigheten med 80,7 km/t på en runde på 5 mil (8,05 km) var båten meget treg i vendingene og tapte dermed terreng til de andre utfordrerne. Til tross for en hastighet på 93 km/t i en runde på Fischer-Allison Trophy løpet i Buffalo besluttet Hickman å trekke seg fra racerbåtkonkurransene, for å konsentrere seg om lystbåtmarkedet med krysserkabiner og runabouter.
Hickman solgte lisensrettigheter til forskjellige båtbyggerfirmaer i Nord-Amerika og Europa, deriblant Storbritannia hvor Swan, Hunter og Wigham Richardson Ltd. i Wallsend-on-Tyne bygde sjøsleder for forskjellige kunder som ville ha gode sjøegenskaper i en høyhastighetsbåt. Den britiske båtbyggeren Claude Grahame-White fikk importrettigheter for kjøp av amerikanskbygde sjøsleder for salg i Storbritannia, og i 1923 prøvekjørte han en sjøslede på Thames - han oppnådde 80 km/t med båten. Sjøsledene ble også bygd i Japan.
Sea Sled Corporation i West Mystic utviklet på 1920-tallet en mindre variant av sjøsleden med utenbordsmotor, og det viste seg at disse oppnådde 40 km/t med gode resultater. De var de første båtene med tunnelskrog som hadde utenbordsmotorer, og begynnelsen på utviklingen mot rundbanekatamaranen i det tjueførste århundret.
Hickman observerte på begynnelsen på 1930-tallet en voksende interesse for hurtigbåter, og sammen med sin rival Gar Wood utpønsket de flere prosjekter basert på sjøsleden eller katamaranen. Ingen av prosjektene kom videre fra tegnebrettet. Hickman planla i 1934 å bygge Sea Sled Cruisers på 50 fots lengde i aerodynamisk design med stålkonstruksjon, en prototype på 28 fots lengde med plass for ti passasjerer ble testet dette året. Men en sjøslede ble bygd som fergebåt i Colombia, Sør-Amerika; «Luz», en stor båt på 50 fots lengde og 12 fots bredde med plass for 65 passasjerer og fire motorer på 225 hestekrefter hver, med gjennomsnittlig hastighet på 26 knop eller 48 km/t. Den ble levert til Medellín i 1922 for trafikk på Magdalenaelven til Bogotá. Helt siden begynnelsen hadde Hickman vært interessert i ideen om å bruke sine sjøsleder som hurtigbåter for passasjerfrakt, noe som resulterte i «Luz» og prosjektet i 1934.
Men krigsutbruddet i 1941 førte til en ordre på redningsbåter ment for å redde nedskutte piloter til sjøs, og en serie som besto av 78-fots sjøsleder ble levert til det amerikanske militæret. Det var ikke den første ordren for Hickman, ettersom den amerikanske marinen og hæren allerede før utbruddet av første verdenskrig hadde plassert de første ordrene på sjøsleder som patruljebåter og annet.
Dessverre for båtbyggerne som hadde ønsket å videreutvikle konseptet måtte de vente til Hickmans død i 1957, ettersom han tviholdt på sine patentrettigheter og ikke ønsket endringer på andres forslag. De mer konservative båtfirmaene var ikke uvillig til å bruke tvilsomme metoder for å holde sjøsledene fra offentligheten. Båtdesigneren Ray Hunt hadde valgt å vente med å ta patent (1958) på sitt konsept som het katedralskrog av respekt for Hickman, med sine berømte Boston Whaler-båter. Der hadde Hunt splittet tunnelen i to med en senterbaug som stakk litt dypere. Båter med katedralskrog var populære i Nord-Amerika fram til 1980-årene.